Jelaskan Kerjaya dari Kool dalam bahasa melayu

Kool mula dikenali apabila menggantikan Ning Baizura untuk lagu "Kau dan Aku" dalam Separuh Akhir Muzik-Muzik Kategori Pop Rock pada tahun 1995. Ning ketika itu tidak lagi bersama Sony Music yang menyebabkan penyertaan lagu tersebut perlu digantikan dengan artis Sony Music lain.

KOOL berjaya ke peringkat akhir iaitu Anugerah Juara Lagu 1995 dan memenangi kategori Pop Rock mengalahkan 3 calon lain dalam kategori yang sama.

KOOL turut memenangi kategori yang sama dalam Anugerah Juara Lagu 1996 menerusi lagu Bebas. Pada ketika ini kumpulan ini telah mempunyai ahli baru iaitu Pat (Taufik Ibrahim) Perancangan asal KOOL adalah untuk memiliki 5 orang anggota tetapi ia tidak kesampaian apabila Zack meninggalkan KOOL untuk menumpukan perhatian kepada pengajiannya di Akademi Seni Kebangsaan. KOOL kembali berempat semasa menyertai Juara Lagu 1996. Zack menggangotai kumpulan baru, V3 tidak lama kemudian.

Pada tahun 1997, Riot pula meninggalkan KOOL dan digantikan dengan Azwa dan Yan. Sama seperti Zack, Riot juga menubuhkan kumpulan baru, KGB yang popular dengan lagu "Hadirlah Kasih".

KOOL berjaya ke peringkat akhir Juara Lagu 1997 melalui lagu Cemburu tetapi tidak berjaya memenangi kategori Pop Rock. Kategori tersebut dimenangi oleh kumpulan A to Z menerusi lagu Itik Gembo-Gembo.

KOOL masih aktif sehingga 2012.

Ahli Kumpulan Kool asal yang dianggotai oleh Riot, Jay, Hairie, dan Zack, juga telah bergabung dengan Nico (kini Nico G), Shades dan A To Z di bawah nama GX4 dan muncul dengan dua buah single berjudul "Integriti" dan "Kerana Kasihmu" serta dua buah lagu popular mereka iaitu "Bebas" dan "Satu Arah".